b'\n_START_ARTICLE_\nJohannes Campanus\n_START_SECTION_\n\xc5\xbdivljenje in delo\n_START_PARAGRAPH_\nObjavil je latinsko izdajo Evklidovih Elementov v petnajstih knjigah. Ve\xc4\x8dinoma je pisal o astronomiji. Napisal je delo Theorica Planetarum, ki prva v Evropi opisuje izdelavo planetarija. Delo vsebuje tudi podrobne opise leg planetov kot tudi geometrijski opis gibanja modela._NEWLINE_Podatki za planete so vzeti iz Ptolemejevega Almagesta in Toledskih planetnih tabel, ki jih je uredil in izdal al-Zarkali leta 1080 na podlagi svojih opazovanj in al-Hvarizmijevega in Albatanijevega dela. Campanus je dolo\xc4\x8dil \xc4\x8das vzvratnega gibanja za vsak planet in podal natan\xc4\x8dna navodila za uporabo tabel. Natan\xc4\x8dno je prera\xc4\x8dunal razdalje planetov in njihove velikosti._NEWLINE_Napisal je \xc5\xa1e dela Tractatus de Sphaera, De Computo Ecclesiastico in Calendarium.'